**Ffilm Cymru yn DocFest 2024**

Cynnwys

[Canllawiau 1](#_Toc129355113)

[Cyflwyniad 1](#_Toc129355114)

[Pa fath o gymorth sy'n cael ei gynnig? 2](#_Toc129355115)

[Ydw i'n gymwys? 2](#_Toc129355116)

[Sut ydw i'n gwneud cais? 3](#_Toc129355117)

[Sut bydd y ceisiadau'n cael eu hasesu? 3](#_Toc129355118)

[Cytundeb Cynrychiolydd 3](#_Toc129355119)

[Amserlen 4](#_Toc129355120)

[Cysylltwch â ni 4](#_Toc129355121)

[Ffurflen Gais 5](#_Toc129355122)

# Canllawiau

## Cyflwyniad

Mae Ffilm Cymru a RHWYDWAITH BFI Cymru yn awyddus i gynorthwyo datblygiad proffesiynol cyfarwyddwyr a chynhyrchwyr newydd a rhai sy’n dod i’r amlwg sy'n anelu at yrfa mewn gwneud ffilmiau dogfen nodwedd.

Gyda hyn mewn golwg, rydym yn cynnig cyfle i hyd at 5 unigolyn fynd i Sheffield DocFest fel rhan o ddirprwyaeth Ffilm Cymru, rhwng 12 a 17 Mehefin 2024.

Cewch fwy o wybodaeth am DocFest ar y wefan swyddogol: sheffdocfest.com.

## Pa fath o gymorth sy'n cael ei gynnig?

Bydd y cynrychiolwyr a gaiff eu dewis yn derbyn pasys llawn i’r ŵyl a sesiwn fentora grŵp gan DocFest ar sut i fanteisio'n llawn ar y rhaglen. Bydd y pasys yn rhoi mynediad i holl ddangosiadau, sgyrsiau a chyfarfodydd bord gron yr ŵyl.

Bydd llety yn cael ei ddarparu am 4 noson mewn gwesty yn Sheffield a bydd y cynrychiolwyr yn derbyn bwrsariaethau ar gyfer costau teithio yn ogystal ag unrhyw ofynion mynediad (er enghraifft, gofal plant / dibynyddion, anabledd).

Bydd y cynrychiolwyr hefyd yn elwa o sesiwn un i un gydag aelod o dîm Ffilm Cymru / Rhwydwaith BFI Cymru i drafod datblygiad eu gyrfa ac unrhyw brosiectau penodol sydd ar y gweill ganddyn nhw.

## Ydw i'n gymwys?

Er mwyn gwneud cais:

* Rhaid eich bod wedi eich geni a/neu’n seiliedig yng Nghymru, dros 18 oed, a heb fod mewn addysg amser llawn;
* Rhaid eich bod ar gael i fynd i DocFest ar y dyddiadau perthnasol ac yn gallu teithio i Sheffield o leoliad yn y DU (ni fydd costau teithio rhyngwladol yn cael eu talu);
* Rhaid eich bod wedi bod â rôl arweiniol greadigol ar o leiaf un darn o waith sgrin sydd wedi’i arddangos neu’i ddarlledu'n gyhoeddus, naill ai ym maes dogfen, ffeithiol neu faes cysylltiedig (e.e. ffilm ffuglen, celf weledol, hysbysebion/hyrwyddo, ffotograffiaeth);
* Rhaid bod gennych ddyheadau i gyfarwyddo neu gynhyrchu ffilm ddogfen nodwedd gyda’r bwriad o’i rhyddhau mewn gwyliau/theatrau;
* Rhaid eich bod, hyd yma, heb fod yn brif gyfarwyddwr na chynhyrchydd ar ffilm nodwedd wedi’i chwblhau o dros 60 munud sydd wedi’i rhyddhau mewn gwyliau/theatrau.

Rydym yn awyddus i glywed gan wneuthurwyr ffilm sydd heb gynrychiolaeth ddigonol yn y diwydiant, gan adlewyrchu amrywiaeth o ran ethnigrwydd, anabledd, rhywedd, cyfeiriadedd rhywiol a chefndir economaidd-gymdeithasol. Rydym hefyd yn ystyried cynrychiolaeth ddaearyddol ledled Cymru.

## Sut ydw i'n gwneud cais?

I wneud cais, llenwch y ffurflen gais isod a'i hanfon mewn e-bost i network@ffilmcymruwales.com erbyn y dyddiad cau ynghyd â'ch CV.

Fel arall, os yw'n well gennych, gallwch ymateb i'r cwestiynau yn y ffurflen gais drwy alwad fideo neu ffôn fyw gyda'n tîm. Dylid trefnu hyn cyn y dyddiad cau. Bydd yr alwad yn cael ei recordio.

Gall y ceisiadau gael eu cyflwyno naill ai yn Gymraeg neu Saesneg.

Ar gyfer unigolion sy'n F/fyddar, â nam ar eu clyw, yn anabl, yn niwroamrywiol neu â nam ar eu golwg, mae cymorth ac addasiadau pellach ar gael. Er enghraifft, gallwn dalu costau trefnu bod canllawiau ar gael mewn fformatau eraill (e.e. print bras), dehonglydd Iaith Arwyddion Prydain ar gyfer cyfarfod gyda ni, cymorth ysgrifennu i ymgeiswyr dyslecsig, neu weithiwr cymorth os oes angen. Cysylltwch â ni i drafod eich gofynion yn gyfrinachol. Cawn ein harwain gennych chi.

## Sut bydd y ceisiadau'n cael eu hasesu?

Bydd pob cais yn cael ei adolygu gan o leiaf 2 aelod o dîm Ffilm Cymru/RHWYDWAITH BFI Cymru. Bydd ein meini prawf asesu'n cynnwys:

* Potensial yr ymgeisydd, fel y mae eu profiad a’u huchelgais yn dangos;
* Mantais debygol mynd i DocFest o ran datblygiad gyrfa'r ymgeisydd ym maes gwneud ffilmiau dogfen nodwedd (os oes llawer iawn o ymgeiswyr, byddwn yn blaenoriaethu'r rhai sydd heb gael cyfle i fynd i DocFest eto);
* Y grŵp o unigolion sy’n cael eu cynorthwyo yn gyffredinol, gan ystyried cydraddoldeb, amrywiaeth a chynhwysiant.

## Cytundeb Cynrychiolydd

Bydd yr unigolion a gaiff eu dewis yn ymrwymo i Gytundeb Cynrychiolydd â Ffilm Cymru sy’n amlinellu'r telerau ac amodau, gan gynnwys drafftio cynllun cyn yr ŵyl yn ogystal â llunio adroddiad ar ôl yr ŵyl.

Gweler telerau safonol Ffilm Cymru yn yr atodiad i'r ffurflen gais hon.

## Amserlen

Ceisiadau:

* Dydd Mercher 1 Mai 2024, 4pm - dyddiad cau derbyn ceisiadau
* Dydd Gwener 10 Mai 2024 - ymgeiswyr yn cael gwybod a ydyn nhw wedi’u dewis

Y Cynrychiolwyr a fydd yn mynd i’r Ŵyl:

* Gweddill mis Mai hyd at 12 Mehefin 2024 - gwybodaeth a chymorth cyn mynd i’r ŵyl
* Dydd Mercher 12 Mehefin 2024 - cyrraedd y gwesty, noson agoriadol yr ŵyl
* Dydd Sadwrn 16 Mehefin 2024 - gadael y gwesty
* (Gall y cynrychiolwyr estyn eu harhosiad yn Sheffield ar eu traul eu hunain os ydyn nhw’n dymuno. Dyddiadau'r ŵyl yw 12 i 17 Mehefin. Rydym wedi amseru ein presenoldeb yno i gyd-fynd â phan fydd y rhan fwyaf o weithgarwch y diwydiant yn digwydd.)

## Cysylltwch â ni

Tracy Spottiswoode, Rheolwr Datblygu Talent

[tracy@ffilmcymruwales.com](mailto:tracy@ffilmcymruwales.com)

Gallwch hefyd ein ffonio ar 07904 265567.

# Ffurflen Gais

*Noder:*

*Os yw'n well gennych, gallwch ymateb i'r cwestiynau yn y ffurflen gais drwy alwad fideo neu ffôn fyw. Dylid trefnu hyn gyda'n tîm cyn y dyddiad cau.*

*Ar gyfer unigolion sy'n F/fyddar, â nam ar eu clyw, yn anabl, yn niwroamrywiol neu â nam ar eu golwg, mae cymorth ac addasiadau pellach ar gael. Cysylltwch â ni i drafod eich gofynion yn gyfrinachol.*

*TRACY SPOTTISWOODE | Rheolwr Datblygu Talent | tracy@ffilmcymruwales.com*

*Gallwch hefyd ein ffonio ar 07904 265567.*

**Anfonwch eich ffurflen gais ynghyd â CV i network@ffilmcymruwales.com erbyn dyddiad cau derbyn ceisiadau, sef dydd Mercher 26 Ebrill 2023 am 3pm**

**Yr Ymgeisydd**

|  |  |
| --- | --- |
| Enw |  |
| Rôl (h.y. Cynhyrchydd, Cyfarwyddwr) |  |
| Cyfeiriad E-bost |  |
| Enw'r Cwmni, os yw'n berthnasol |  |
| Cyfeiriad, gan gynnwys Cod Post |  |
| Os nad yw eich cyfeiriad yng Nghymru, cadarnhewch eich bod wedi eich geni yng Nghymru |  |
| Rhif Ffôn |  |
| Gwefan, os yw'n berthnasol |  |
| Ydych chi wedi mynychu DocFest o'r blaen? |  |
| Ydych chi wedi gwneud unrhyw geisiadau am gyllid i Ffilm Cymru neu RWYDWAITH BFI o'r blaen?  *Rhowch fanylion* |  |
| Oes gennych chi unrhyw ofynion mynediad neu gyfathrebu er mwyn mynd i DocFest?  *Er enghraifft, dehonglydd Iaith Arwyddion Prydain mewn cyfarfodydd* |  |

**Datganiad Personol**

|  |
| --- |
| Cofiwch gynnwys:   * Unrhyw brofiad blaenorol ym maes ffilmiau dogfen neu faes creadigol arall (a dolen IMDb os yw'n berthnasol) * Enghreifftiau o waith creadigol blaenorol (e.e. drwy gyswllt Vimeo – rhowch gyfrineiriau lle bo hynny'n berthnasol) * Eich uchelgeisiau gyrfaol o ran creu ffilmiau dogfen * Pa ddigwyddiadau yn DocFest y mae gennych chi ddiddordeb mwyaf mewn mynd iddyn nhw a pham (e.e. cyfarfodydd bord gron, sgyrsiau diwydiant, dangosiadau, rhwydweithio) * Sut y byddai mynd i DocFest yn eich helpu i symud ymlaen yn eich gyrfa   Darparwch naill ai:   * Datganiad ysgrifenedig o hyd at 500 gair * Fideo neu nodyn llais o hyd at 3 munud o hyd (fel dolen breifat ar-lein) |
|  |

**Noder:**

Ar ôl cyflwyno eich cais, byddwch yn derbyn dolen ar-lein i lenwi ffurflen monitro cydraddoldeb ac amrywiaeth. Mae’r data yn cael ei gasglu’n ddienw a bydd yn cael ei ddefnyddio’n unig er mwyn cydymffurfio â Deddf Cydraddoldeb 2010, wrth ddatblygu ein Cynllun Gweithredu Cydraddoldeb, Amrywiaeth a Chynhwysiant, ac i adrodd i'n rhanddeiliaid lle mae hyn yn ofyniad contractiol.

Ni fydd yn cael ei ystyried bod eich cais yn gyflawn oni bai bod yr holl ddogfennau ategol sy'n berthnasol i'ch cais wedi'u danfon.

**Datganiadau a Diogelu Data**

Bydd Ffilm Cymru Wales yn defnyddio'r wybodaeth sy’n cael ei darparu yn y ffurflen hon i helpu i brosesu eich cais. Gallai’r wybodaeth hon gael gael ei chadw ar gyfrifiadur a gallai gael ei defnyddio at ddibenion ystadegol. Gallai’r wybodaeth gael ei storio, ei phrosesu a'i throsglwyddo'n gyfrinachol i unigolion neu sefydliadau sy'n ein helpu i asesu ceisiadau neu fonitro cyllid, neu eu rhannu â nhw.

Bydd yr holl wybodaeth yn cael ei thrin yn unol â Deddf Diogelu Data 2018 a darpariaethau cyfreithiol cysylltiedig sy'n ymwneud â diogelu data. Mae gennych hawl i ofyn am gopi o'r wybodaeth sy’n cael ei chadw gan Ffilm Cymru Wales yn ei chofnodion. Yn ogystal, noder y gallai fod yn ofynnol i Ffilm Cymru Wales ddarparu manylion sy'n cyfeirio at geisiadau o dan Ddeddf Rhyddid Gwybodaeth.

Mae Ffilm Cymru Wales yn cadw'r hawl i ganslo unrhyw gais a mynnu bod arian yn cael ei ad-dalu os oes gwybodaeth ffug neu anghyflawn yn cael ei rhoi.

**Llofnodwch isod i gadarnhau'r canlynol:**

* Rwy'n gymwys yn ôl y meini prawf cymhwysedd sydd wedi’u hamlinellu yn y canllawiau uchod.
* Os bydd fy nghais yn llwyddiannus, rwy'n cadarnhau fy mod ar gael i fynd i DocFest o 12 i 16 Mehefin 2024.
* Rwy'n cadarnhau, os caf fy newis a fy mod yn cadarnhau fy lle ond yn methu â mynd heb roi gwybod i FfCW am reswm derbyniol (e.e. salwch), y byddaf yn ad-dalu FfCW am y costau yr aethpwyd iddynt eisoes ar gyfer fy mhresenoldeb.
* Rwy'n cadarnhau bod yr holl wybodaeth sy’n cael ei darparu yn y ffurflen gais hon, ac mewn unrhyw ddeunydd sy’n cael ei chyflwyno i’w chefnogi, yn wir ac yn gywir.
* Rwy'n cadarnhau bod pob cais arall i ddosbarthwyr eraill Loteri Genedlaethol RHWYDWAITH BFI neu arian cyhoeddus arall wedi'u datgan.
* Rwy'n cadarnhau cydnabyddiaeth o Bolisi PreifatrwyddFfilm Cymru Wales:
* Rwy'n ymrwymo i roi gwybod i Ffilm Cymru Wales yn llawn ac ar unwaith am unrhyw newidiadau sy'n effeithio ar y cais hwn neu ddeunyddiau cysylltiedig.

|  |  |  |
| --- | --- | --- |
| **Rwyf wedi darllen a deall yr uchod ac yn ei gadarnhau.** | |  |
| **Rwy'n cydsynio i Ffilm Cymru gysylltu â mi ynglŷn â chyfleoedd tebyg drwy e-bost yn y dyfodol** | | Ydw | Nac |
|  |  |
| **Enw** |  | | |
| **Llofnod** *(bydd llofnod wedi'i deipio neu lofnod electronig yn cael ei dderbyn)* |  | | |
| **Dyddiad** |  | | |

**Anfonwch eich ffurflen gais ynghyd â CV i network@ffilmcymruwales.com erbyn dyddiad cau derbyn ceisiadau, sef dydd Mercher 1 Mai 2024 am 4pm**

**Atodiad**

**Cyllid Loteri Ffilm Cymru Wales CBC**

**Telerau Busnes Safonol**

Mae'r Telerau Busnes Safonol hyn yn rhan o unrhyw Gytundeb Cynrychiolydd a gyhoeddir gan Ffilm Cymru Wales CBC a dylid eu darllen ar y cyd â nhw. Os oes unrhyw wrthdaro rhwng y ddau, y Cytundeb Cynrychiolydd fydd yn drech.

1. Gall y gyfraith a rheoliadau'r Llywodraeth ar ddosbarthu arian y Loteri Genedlaethol newid. Felly, mae Ffilm Cymru Wales yn cadw'r hawl i adolygu cynlluniau ariannu a/neu newid ei pholisïau, gweithdrefnau a meini prawf asesu.
2. Ni fydd Ffilm Cymru Wales yn atebol am unrhyw golled, difrod neu gostau sy'n codi'n uniongyrchol neu'n anuniongyrchol o:

* Y broses ymgeisio;
* Penderfyniad Ffilm Cymru Wales i beidio â dewis ymgeisydd; neu
* Ymdrin â chais.

1. Mae penderfyniadau Ffilm Cymru Wales ar y ceisiadau yn derfynol. Ni fydd apeliadau ffurfiol yn erbyn penderfyniadau yn cael eu hystyried oni bai bod gan yr ymgeisydd achos da i gredu na chadwyd at y gweithdrefnau ar gyfer prosesu'r cais neu eu bod wedi’u cymhwyso mewn modd sy’n niweidio canlyniad y cais. Mae Polisi Cwynion FfCW i’w weld ar ein gwefan.
2. Ni fydd Ffilm Cymru Wales yn rhoi mynediad i’r cynrychiolydd hyd nes y bydd wedi derbyn copi llawn o'r Cytundeb Cynrychiolydd a hyd nes y bydd unrhyw ragamodau fel y’u diffinnir yn y Cytundeb Cynrychiolydd wedi'u bodloni.
3. Mae'n ofynnol i Ffilm Cymru Wales roi cyhoeddusrwydd i wybodaeth am nifer y ceisiadau y mae'n eu derbyn a'r dewis a wnaed: bydd y wybodaeth hon yn cynnwys enw a’r ymgeisydd llwyddiannus a’u proffil, fel a gytunir arno.
4. Mae Deddf Rhyddid Gwybodaeth 2000 yn rhoi'r hawl i aelodau'r cyhoedd ofyn am wybodaeth benodol sy’n cael ei chadw gan Ffilm Cymru Wales. Mae hyn yn cynnwys gwybodaeth sy’n cael ei chadw mewn perthynas â cheisiadau i raglenni a chynlluniau ariannu Loteri Genedlaethol Ffilm Cymru Wales. Felly, os ydych yn dewis gwneud cais i Ffilm Cymru Wales, gall y wybodaeth rydych yn ei darparu gael ei datgelu o dan y Ddeddf Rhyddid Gwybodaeth, yn gyfan gwbl neu'n rhannol.
5. Mae Ffilm Cymru Wales wedi ymrwymo i wella amrywiaeth a chynwysoldeb y diwydiant sgrin. Gofynnwn i bob ymgeisydd lenwi ffurflenni monitro amrywiaeth dienw. Gall Ffilm Cymru Wales gyhoeddi unrhyw ddata amrywiaeth dienw a ddarparwch ar ddata blynyddol wedi'i gydgrynhoi â data ceisiadau a dyfarniadau eraill, a cheir manylion pellach yn ein Polisi Preifatrwydd
6. Mae Ffilm Cymru Wales yn mynnu bod y cynrychiolwyr yn cyfeirio at Ffilm Cymru Wales, RHWYDWAITH BFI Cymru a Chyngor Celfyddydau Cymru, gyda chefnogaeth y Loteri Genedlaethol, yn yr holl ddeunyddiau cyhoeddedig llafar ac ysgrifenedig sy'n ymwneud â'r cymorth a dderbyniwyd gan gynnwys defnyddio logos Ffilm Cymru Wales, RHWYDWAITH BFI NETWORK a'r Loteri Genedlaethol.
7. Gall Ffilm Cymru Wales atal neu adennill y cymorth o dan yr amgylchiadau canlynol:

* os yw’r cais wedi'i lenwi'n anonest neu â gwybodaeth anghywir neu gamarweiniol, boed hynny'n fwriadol neu'n ddamweiniol;
* os yw'r cynrychiolydd yn ymddwyn yn anonest neu'n esgeulus mewn perthynas â'r cymorth y mae'n ei gael.

AC

* unrhyw dramgwydd arall fel sydd wedi’i ddiffinio yn y Cytundeb Cynrychiolydd.

1. Bydd y cynrychiolydd yn cyflwyno adroddiad terfynol i Ffilm Cymru Wales ar eu presenoldeb yn yr ŵyl.